Folketing
2013-11-22

Da vores ordfører ikke kan komme i dag, er jeg blevet bedt om at sige følgende: Jeg vil meddele, at Enhedslisten hele vejen igennem har støttet suspensionen af denne bestemmelse. Vi kan derfor også støtte, at den helt bliver ophævet. Vi er overbevist om, at det ville have en negativ virkning, hvis man fastholdt bestemmelsen. Det ville højst sandsynligt presse kommunerne til at se mere på rettidighed end på den enkelte sygemeldtes behov for opfølgning med det resultat, at flere og flere ville blive frataget deres sygedagpenge, da kommunerne ellers ville blive straffet økonomisk. Da vi i øvrigt går ind for, at der ydes 100 pct. refusion til kommunerne for udgiften til sygedagpenge, kontanthjælp osv., kan vi kun tilslutte os lovforslaget. Vi vil dog ligesom FTF efterlyse, at der kommer meget mere fokus på at skabe gode regler og økonomiske rammer for kommunerne, som kan medføre, at kommunerne i højere grad tager udgangspunkt i den sygemeldtes behov for god opfølgning.